
PROME MINISTER TA 
PRESENTA E RELATO ANUAL 
2023 DI SU MINISTERIO 


POR DOWNLOAD Y LESA E RELATO ANUAL 
RIBA E PLATAFORMANAN MENCIONA 


CUENTANAN ANUAL 2023 DI 
ATA TA CONFIRMA E MIHO AÑA 
DEN HISTORIA DI TURISMO 


NO TIN CONFIANSA MAS 


RELACION POLITICO 
MEP-RAIZ NUNCA MAS! 


Diabierna, 3 Mei 2024 
LOCAL 
2 
AWEMainta 


DURANTE Conferencia di Prensa di Gobierno di Aruba 
diahuebs mainta, Prome Minister Evelyn Wever-Croes a 
presenta e “Jaarverslag di 2023”, Relato Anual 2023 di su 
ministerio di Asuntonan General, Innovacion, Organisacion 
Gubernamental, Infrastructura y Planificacion Teritorial. 
E relato aki ta mustra un resumen di e trabounan ehecuta 
durante aña 2023. 


Prome Minister a remarca cu e Relato Anual ta un relato cu 
su persona ta bin ta trahando caba desde e prome aña di 
Gabinete Wever-Croes. Na fin di aña 2018 a publica e prome 
Relato Anual y despues tur aña a sigui public’e y esaki ya t’e 
di 6 aña cu ta publica esaki. 


E Relato Anual ta cuminsa cu un pre-ambulo unda ta duna 
splicacion con aña 2023 a bay 3 aña despues di Covid. Un 
aña di ‘Union y Positivismo’ na unda cu pueblo di Aruba en 
general a demostra su fortalesa pa logra un solo meta. 


Despues ta sigui 4 capitulo: 
1. Asuntonan General 
2. Innovacion 
3. Organisacion Gubernamental 
4. Infrastructura y Planificacion Teritorial 


Pa conclui e Relato Anual, Prome Minister ta duna un bista di 


su ministerio pa aña 2024 y con pa continua. 


Relato Anual 2023 a wordo presenta na Parlamento y na 
Gobernador y na e departamentonan concerni. Y pueblo di 
Aruba completo tambe por haya Relato Anual 2023 riba e 
Plataforma di Facebook di Gabinete Wever-Croes. 
Por obtene esaki tambe riba pagina online di BUVO of via e 
link: 
https://issuu.com/gabinetewevercroesaruba/docs/ 
jaarverslag_algemene_zaken_2023 


“Esaki ta e di 6 aña consecutivo cu mi ministerio ta publico 
e Relato Anual di e trabounan di e departamentonan cu ta 
resorta bou di mi ministerio y specialmente e retonan cu ta 
wordo encontra ainda tur dia y con nan ta atende cu esakinan. 
y esaki ta un legado cu nos ta laga atras p’e futuro genera- 
cionnan pa informa kico nos ta haci, haciendo y con nos ta 
atende cu e retonan. 


Mi ta gradici tur esnan cu a yuda nos traha riba e Relato 
Anual 2023. Tur e departamentonan cu ta resorta bou di 
mi ministerio cu a duna nan relato y input. Danki pa boso 
cooperacion di tanto departamentonan y di mi ministerio 
cu a yuda compila tur informacion y traha un hopi bunita 
layout pa asina e ta mas atractivo tambe ora cu download y 
repas’e”, Prome Minister Evelyn Wever-Croes a expresa. 


Prome Minister ta presenta e relato anual 2023 di su ministerio 


Por download y lesa e Relato Anual riba e plataformanan menciona 

TIN un ‘trend’ preocupante cu tur instancia envolvi tin cu 
atende prome cu cosnan sali for di man y afecta e sector 
turistico den mal forma. Loke ta haci e situacion ainda mas 
serio cu t’e propio comerciantenan cu ta depende grande- 
mente di turismo, ta sigui insisti y persisti cu saca mas tanto 
dollar for di bishitante cu ta normal bou circunstancianan 
normal. 


Na prome luga, prijs di un articulo, un cuminda of bebida, 
cualkier tipo di servicio cu ta ser brinda na comunidad, aki 
incluso bishitantenan, esta turistanan, no por diferencia di 
prijs na momento cu ta trata di bishitantenan. 


Un balor di un “florin” nunca por ser calcula igual cu un 
“dollar” ya cu francamente bisa, e ta un tipo di ladronicia cu 
ta cometiendo contra di bishitantenan. 


Es mas comerciantenan cu ta practicando esaki di aplica e 
balor di un florin igual na un dollar, ta “hortando” bishitan- 
tenan mescos cu cualkier figura antisocial cu ta cana riba 
beach horta propiedadnan personal di bishitantenan of ta 
forsa drenta den camber di hotelnan, pa horta nos bishitan- 
tenan. 


Semper a considera e hecho cu ladronicia of atraco cometi 
contra turistanan, ta igual c’un tipo di ‘atentado’ contra 
interes general di e pais y pa cual tin ora Corte ta castiga 
esunnan cu haci nan mes culpabel na esaki, mas pisa. 


Sinembargo e situacion actual ta pidi pa tur hende wordo 
castiga pa e tipo di infraccionnan aki, caminda ta “schommel” 
cu prijs di servicio, prijs di camber of hasta prijs di servicio 
medico, na momento cu ta trata di turista cu ta kedando 


algun dia riba e isla. 


Esaki tambe ta un hecho caminda tin instancianan cu ta 
brinda servicio medico, ta dicidi por ehempel di cobra un 
local un suma di AFL.100,- pa atende cu e ciudadano local 
pero ora c’un turista tin cu wordo atende pa MESUN tipo di 
atencion medico, e turista ta ser cobra mesun suma di 100 
pero no florin pero na DOLLAR. 


E no ta husto, e no ta bon y e ta ladronicia den dia cla y mesun 
cos ta instancianan cu ta duna servicio sea acuatico of ta 
brinda servicio deportivo riba lama, aki tambe ta cobra un 
hende local un prijs cu ta totalmente diferente na turistanan 
cu kier gosa di e servicionan aki. 


Sinembargo pa loke ta servicio den varios restaurant local 
caminda aki tambe ta cobra un prijs na pa hendenan local 
pero e prijs ta bira dos of tres bes mas caro pa turistanan y 
loke ta mas serio ainda, cu e ora cu loke a wordo sirbi, no ta 
cuadra cu e prijs cu a ser pidi na dollar y riba esaki tin hopi 
reclamo di bishitantenan. 
Tin servicionan di tour tambe rond di e isla, caminda prin- 
cipalmente turistanan di barconan crucero, ta bin haya nan 
mes confronta cu prijsnan asina halto cu nan ta dicidi di no 
haci uzo di e servicio y ta regresa su barco sperando e salida 
atardi of anochi. 


E desaroyonan aki ta algo hopi delicado y na mes momento 
hopi peligroso ya cu ningun hende lo ta desea pa Aruba 
perde bishitantenan pa motibo cu e isla a haya fama di ta 
mucho caro, loke ya caba ta un desaroyo cu ta birando un 
realidad y esey no ta aceptabel. 


Desaroyo peligroso den sector turistico 


Abuso formal cu prijs exagera y sin sentido 

DIALUNA atardi Minister di Turismo y Salud Publico 
sr. Dangui Oduber conhuntamente cu management 
di ATA, Board di ATA, management di AHATA, repre- 
sentante di Grand Thorton y ministerio di Turismo 
tabata presente pa un reunion di ATA su reportahe 
anual. Ta pa remarca cu e indicadornan cu ta midi 
resultado a demostra cu aña 2023 tabata e miho aña 
den historia di Aruba pa cu turismo. 


Minister Dangui su maneho ta basa ariba: 
1. Trece e turista afluente y di calidad. 
2. Diversifica nos turismo innovando producto Aruba. 
3. Haci inversionnan continuo den mehoracion di 
producto Aruba. 
4. Crece Aruba cu un turismo sostenibel. 
ATA a presenta e indicadornan cu a midi aña 2023 
su logronan, unda a utilisa 90% di e presupuesto pa 
mercadeo y promocion di Aruba. Indicador principal 
cu ta midi e resultadonan ta tourism receipt, tourism 
arrivals y average daily spend. Tourism receipt a 


Results of the Treasury Bills issuance 
by the Government of Aruba in the amount of 
Afl. 10,000,000.00 for the period 
May 2, 2024 – August 2, 2024 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of March 
4, 2024. 


The Centrale Bank van Aruba hereby informs that the 
Treasury Bills issue of May 2, 2024 in the amount of 
Afl. 10,000,000.00 with a maturity of three (3) months 
has been fully subscribed. The average yield of this 
issue is 3.40 percent. 


Aruba, May 3, 2024 
Centrale Bank van Aruba 


Minister Dangui Oduber 


Cuentanan anual 2023 di ATA ta confirma 
e miho aña den historia di turismo 


crece cu 13.4% compara cu 2019, indicando un recuperacion fuerte y mas 
placa den nos economia. Ta pa remarca cu tourism receipts tawata mas halto 
cu e yegada di turistanan y esaki ta indica un cambio positivo den cantidad di 
turista pa calidad di turista. 
Loke ta remarcabel ta e crecemento registra for di nos mercado principal cu 
ta e mercado norte americano. ATA ta mercadia den diferente mercado, como 
Norte Americano, Sur Americano y Europa. Cada mercado tin nan mesun 
manera pa promove y ta adapta e mensahe y e promocion. 
Ministerio di Turismo tin e responsabilidad pa sigura cu Aruba su economia 
ta sigui crece mientrastanto liderando cu practica di un turismo sostenibel. 
Proyectonan di sostenibilidad y innovacion ta aliniando cu e vision pa un sector 
turistico mas resistente y innovativo integrando tecnologia nobo pa mehora e 
experiencia total di e bishitante. ATA a presenta su “Destination Development 
Plan” cu a ilustra tur e proyectonan cu a cuminsa y lo wordo ehecuta pa un 
turismo mas sostenibel. 
Pa finalisa, Minister Dangui Oduber ta percura pa sigui inverti den proyec- 
tonan pa mehora e producto y asina eleva e experiencia di e bishitantenan sin 
lubida ariba nos localnan. Minister Dangui Oduber a traha hopi duro hunto cu 
ATA, APA, AAA y demas partnernan den turismo manera ATSA, AHATA, Aruba 
Vacation Rental Association, ministerio di Turismo, y departamentonan di 
Gobierno. No por keda sin yama un danki special na e empleadonan di hotel, 
taxistanan, tour operators, sector di F&B y tur personanan cu ta traha den e 
sector di hospitalidad pa hunto asina logra record nobo di cifranan di turismo 
pa aña 2023. 

PREPARACIONNAN pa proximo campaña electoral di 2025, ta den 
‘full swing’ y reunion interno y reunion di contacto di candidatonan cu 
nan posibel sostenedonan, ta continuando den fin di siman, mescos cu 
aumento di actividadnan pa recauda fondo p’e campaña aki. 


AWEMainta ta sigui ricibi informacion concreto riba varios di e reunionnan 
aki y ora cu analisa tur esaki, lo tin cu conclui cu definitivamente lo tin 
un ‘continuacion’ di un coalicion di e dos partidonan actual, cu ta MEP 
y RAIZ. 


Sostenedonan cu ta atende varios di e reunion cu a bin ta tumando luga 
pa loke ta candidatonan di e partido mas grandi cu ta MEP, ta confirma 
cu no tin confiansa mas den e partido blanco di Ursell Arends ya cu e 
cooperacion aki a duna mas dolor di cabes p’e partido geel cu un of otro 
beneficio politico. 


Esaki ta ser confirma tambe p’e hecho cu varios miembro di fraccion di 
MEP den Parlamento, a bin ta cuestionando e maneho di desperdicio 
hiba pa Minister Arends, caminda e solucion cu el a presenta den su 
maneho pa loke t’e dump na Parkietenbos, a transforma su mes den un 
problema ainda mas grandi. 


Den porta di eleccion, e actual gobierno di coalicion lo tin cu busca 
un solucion pa atende cu e ola di critica cu tin ultimo tempo pa loke 
t’e maneho di Minister Arends, cual tabata un tipo di “verhuizing” di e 
dump na Parkietenbos, p’e sitio nobo na Sero Thijshi, caminda a dicidi 
di dera desperdicio cu antes tabata bay p’e dump bieu. 


E sistema di procesa e sushi ta diferente pero e holo stinki ta birando 
dia pa dia mas fuerte y biento fuerte lo percura p’e holo aki bolbe plama 
den e bario di Parkietenbos y bisindario loke ya t’e caso caba pa algun 
tempo. 


Ta bin acerca cu e espacio pa sigui coba y dera sushi ta completamente 
satura y dentro di poco lo no tin mucho espacio pa dera sushi di cas 
mientras cu ainda no a soluciona kico tin cu haci cu cierto desperdi- 
cionan cu tin cu pasa dor di e ‘incinerator’ entre otro sushi cu ta bin for 
di hospital. 


Mescos cu e situacion delicado cu tin n’e planta di purificacion di awa 
di riool na Bubali, cual mas bien ta responsabilidad di Prome Minister 
Wever Croes, e lider di RAIZ tambe ta carga cierto responsabilidad como 
Minister di Medio Ambiente pero e no ta interveni manera cu el a haci 
den e proyecto di beach pa Embassy Suites. 


COALICION 
For di 2023 caba hopi candidato di partido MEP no tabata kere mas den 
e coalicion cu nan partner RAIZ cual sentimento continuamente ta ser 


No tin confiansa mas 


Relacion politico MEP-RAIZ nunca mas! 


vocifera durante di reunionnan di contacto cu a 
bin ta tumando luga pa algun tempo caba. 


Den un di e encuentronan aki na Cadushi Largo, 
hasta lo a discuti riba deseo di e sostenedonan 
pa un posibel proximo gobierno di MEP caminda 
definitivamente a bin dilanti cu no tin sosten pa 
otro cooperacion cu partido RAIZ. 


“Cu RAIZ, nunca mas!” tabata serio durante di e 
reunion aki confirmando cu den seno di e partido 
geel, e cooperacion aki no ta esun mas adecuado 
y cu e partido tin cu busca posiblemente un otro 
partner di coalicion si logra di haya e confiansa 
bek di votadonan! 

DIALUNA ultimo a habri cu e bon noticia cu desempleo a yega e cifra 
record di 4%. E porcentahe aki ta esun di mas abou den historia di pais 
Aruba, y ta danki na e iniciativanan di Gabinete Wever Croes pa cu e 
mercado laboral. 


Minister di Labor Glenbert Croes cu hopi orguyo a trece e noticia aki 
na comunidad. E mandatario a splica cu desde inicio di gobernacion di 
Gabinete Wever-Croes, Gobierno a pone e mercado laboral como un prio- 
ridad, mirando e cifra halto di desempleo cu tabatin. Awe e cifra di 4% ta 
un indicacion cu Gobierno ta creando cupo di empleo pa nos hendenan. 


Feria Laboral pa Hobennan 
Tambe, e mandatario a anuncia di lo ta organisando un “jobfair” pa e 
hobennan entre 16 pa 24 aña. Ministerio di Labor a lanta un “special task- 
force” pa asina comunica cu e tres hotelnan sigurando cu nan lo duna 
preferencia na nos hobennan local pa loke ta cupo di empleo. E “special 
taskforce” aki ta presidi door di Sabine de Groot di EPE, Sarah Hardeveld 


Cifra di desempleo ta sigui baha 


Iniciativanan di gobierno pa cu e mercado laboral a conduci 
na un porcentahe di desempleo record di 4% pa 2023 


di DPL y Nataly Arends di Ministerio di Labor. 


Pa Gobierno ta importante pa e hobennan 
sigui studia, ya cu pa nan esaki lo habri posi- 
bilidadnan infinito pa empleo. Pero pa esnan 
cu a scoge pa subi e mercado laboral na un 
edad hoben, EPE ta duna nan e posibilidad 
di engrandece nan conocemento tumando 
cursonan necesario pa subi e mercado laboral 
exitosamente. 


Feria Laboral pa 45+ y Pensionadonan 
Dunando oido na e kehonan cu Minister 
Glenbert Croes ta ricibi di nos hendenan cu 
no ta hayando trabou pa motibo di nan edad 
pero como tambe nos pensionadonan cu kier 
sigui traha, e mandatario a anuncia tambe 
di lo ta organisando un feria laboral pa e 
categorianan aki di edad. Aruba, comercio, 
mester di trahado. Nos adultonan hoben y 
mayor kier traha. Pues nos ta bay trece e dos 
gruponan aki hunto, esta Comercio y e grupo 
cu ta buscando trabou, pa asina di e forma aki 
tambe 1. cumpli cu nos hendenan cu mester y 
kier un trabou y 2. aborda dje forma aki tambe 
e necesidad di trahado cu comercio tambe tin. 

LUNA di mei ta un Luna di Locura cu Lotto 5! Cu cada compra di 2 
set di number di Lotto 5 riba e mesun ticket, bo ta ricibi un ticket 
di Lotto 5 loco completamente gratis. Si bo cumpra 4 Lotto 5 riba 
e mesun ticket bo ta ricibi 2 Lotto 5 loco completamente gratis. 
Si cumpra bo 6 Lotto 5 riba e mesun ticket bo ta ricibi 3 Lotto 5 
loco gratis. Kiermen mas Lotto 5 bo cumpra riba e mesun ticket, 
mas Lotto 5 loco bo ta ricibi gratis! 


Lotto 5 ta costa solamente 4 florin pa ticket y bo por combina bo 
5 numbernan for di 01 te cu 35. Pidi bo rebendedo pa bo 2 set di 
5 numbernan riba e mesun ticket y asina bo ta ricibi un Lotto 5 
loco completamente gratis. Si bo no sa cua numbernan pa kies, 
bo ta pidi bo rebendedo pa 2 Lotto 5 loco riba e mesun ticket y 
ricibi un tercer Lotto 5 loco completamente gratis. 
E promocion aki ta valido pa full e luna di mei cuminsando desde 
awe 3 di mei pa e sorteonan di Lotto 5 te cu 31 di mei. Por cumpra 
bo weganan di Lotto te cu 7:30PM na bo rebendedo preferi. 


Sorteo di Lotto 5 ta hunga riba tur diaranson y diasabra anochi 
pa 7:45PM na TeleAruba pero tambe por wak sorteo di Lotto riba 
nos pagina di Facebook y YouTube. 


Lotto, E Loteria di Aruba tin diferente wega, Catochi, Big 4, 1-OFF, 
Zodiac, Wega di Number di Korsou di Lotto, Lucky 3, Multi-X, 
Lotto di Dia, Lotto 5, Mini Mega y cu su Mega Plus y e diferente 
weganan di Raspa y Gana y Instacash. Tambe lo por hunga 
Lotto Online door di bishita: play.lottoaruba.com pa por registra. 
Cumprando Lotto bo ta contribui na deporte riba nos isla. E meta 
ta pa organisa loteria, cambia bida di su hungadonan y na mes 
momento inverti den deporte local pa medio di donacionnan na e 
comision di subsidio. 


Luna di Locura cu Lotto 5! 


Cu cada compra di 2 Lotto 5 riba 
e mesun ticket, ricibi 1 Lotto 5 
loco completamente gratis! 

WHATSAPP, e aplicacion di mensahe lider riba mercado, 
ta sigui innova cu funcion diseña nobo pa facilita e comuni- 
cacion di su usuarionan. Fuera di su updatenan periodico, e 
plataforma ta sconde algun sorpresa, cu por ta di gran uzo 
p’esunnan mas curioso. 


Entre esakinan tin un funcion special cu ta permiti e usuari- 
onan conoce e cantidad exacto di mensahe cu nan a manda 
y a ricibi, sin necesidad di instala aplicacion adicional. 


Con pa sa cuanto mensahe bo a manda of a ricibi? 
Pa cuminsa, ta esencial conta cu e ultimo version di WhatsApp 
pa cual ta recomenda verifica y update e aplicacion prome 
cu sigui. 


Esakinan ta paso pa yega na e informacion aki: 
1. Habri WhatsApp: cuminsa cu e aplicacion riba bo disposi- 
tivo mobil. 
2. Bay na menu di Settings, of ahustes: esaki por hacie 
door di touch e tres puntonan vertical ubica n’e skina ariba 
na man drecho di e screen. 
3. Selecciona Storage and data (almacenamiento y datos): 
e opcion aki bo por hay’e den e menu di settings y ta facil pa 
identifica. 
4. Primi riba Network usage (Uso de datos): aki bo por 
tira un bista di e uzo di dato y e cantidad di mensahe inter- 
cambia. 


Ta importante destaca cu dependiendo di e modelo di celular 
y di e sistema operativo, e pasonan pa yega n’e informacion 
aki por varia levemente. No obstante, en general, e proceso 
lo mester ta intuitivo y facil pa sigui pa tur e usuarionan di 
WhatsApp. 


WhatsApp: pakico e icono di dobel flecha ta sirbi? Siña uz’e 
Den un di e ultimo updatenan di WhatsApp, propiedad di 
Meta, e usuarionan a nota e aparicion di un icono nobo 
den forma di dobel flecha den e chatnan di canal di difu- 
sion. E novedad aki ta busca pa facilita e interaccion cu e 
contenidonan publica p’e artista y e influencernan cu ta uza 
e canalnan aki pa comunica cu nan siguidonan. 
E dobel flecha, segun informacion di “Xataka”, tin un funcion 
hopi specifico: e ta permiti comparti di manera directo e 
contenido di e canalnan cu cual un usuario a abona. Door di 
click riba e icono aki, e usuario ta wordo redirigi na su lista 
di contacto, caminda cu e por selecta kende of kendenan e 
ta desea pa manda e mensahe specifico. 


Anteriormente, e unico forma di comparti contenido di 
e canalnan aki tabata mediante screenshot of p’e usuari- 
onan mas avansa instalando e version Beta di WhatsApp 
disponibel den e tiendanan virtual di aplicacion. E incor- 
poracion di e icono aki di dobel flecha ta simplifica signif- 
icativamente e proceso, integrand’e completamente den e 
interface standard di e aplicacion. 


WhatsApp: 


Descubri e triki secreto cu ta mustra 
cuanto mensahe bo a manda of a ricibi 


T E C H N O L O G I A 

FILIPINAS ta acusa Guarda Costa di China di aumenta tension den 
awanan teritorial di Sur di China. E acusacion ta bin despues cu dos boto 
Filipino a sufri daño di tiro di cañon di awa lansa for di Guarda Costa 
Chines. Segun oficialnan Filipino, un boto di Guarda Costa y un boto di 
pesca a wordo ataca pa boto di Guarda Costa Chines mientras nan tabata 
bayendo p’e banco di Scarborough riba dialuna. E mision tabata enfoca pa 
yuda e piscadonan Filipino cu ta pisca den e area. 


Esaki t’e siguiente conflicto? 


Filipinas ta acusa China di aumenta tension den lama di Sur di China 


Comodoro Jay Tarriela, vocero di Guarda 
Costa di Filipinas pa asuntonan di e area di 
lama den Sur di China, a expresa su preocu- 
pacion p’e tacticanan cada bes mas intenso 
di China. El a señala cu e uzo di cañonnan di 
awa directamente contra barconan Filipino ta 
nifica un cambio alarmante den e enfoke di 
China. Tarriela a condena accionnan di China, 
describiendo nan como violacion di ley inter- 
nacional y indicativo di uza forsa despropor- 
ciona. 


Scarborough Bank, un luga crucial den e zona 
exclusivo economico (ZEE) di Filipinas, pa 
hopi hopi tempo ta un punto di disputa entre 
Filipinas y China. Aunke ningun pais tin sober- 
ania riba e banco, China ta sigui haci uzo di su 
reclamo teritorial, ignorando resolucionnan 
internacional. 


Mientras Tarriela a clarifica cu e accionnan 
di China no ta un atake arma, el a subraya e 
presion creciente eherci p’e cañonnan di awa 
Chines, cu ta resulta den daño n’e barconan 
Filipino. 
Filipinas, apoya pa un tratado di defensa mutuo 
di largo tempo cu Merca, a ricibi garantia di 
sosten di Washington. Merca a reafirma su 
compromiso pa defende Filipinas contra cual- 
kier agresion arma den lama di Sur di China, 
incluyendo atakenan riba barconan militar y 
publico Filipino. 


Respondiendo n’e acusacionnan, un vocero 
di e embahada Chines na Manila a reitera e 
reclamo di China riba e banco di Scarborough, 
conoci como Huangyan Dao, y a urgi Filipinas 
pa stop cu e provocacionnan. E reclamo 
expansivo di China den e awanan di China 
Meridional a bira un fuente di tension cu 
paisnan bisiña, incluyendo Filipinas, Vietnam, 
Indonesia, Malasia y Brunei. 


E disputa ta enfatisa e tensionnan geopo- 
litico mas amplio den e region, cu reclamonan 
den competencia pa teritorionan maritimo y 
interesnan strategico. Segun cu e situacion ta 
sigui evoluciona, preocupacionnan ta persisti 
tocante e posibilidad di mas escala y e riesgo 
di conflicto den e lama sur di China. 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 

HOST/HOSTESS (AM/PM) 

HOUSEMAN 


IT SPECIALIST 


DOORMEN / DOOR LADY PART TIME 


HOUSEKEEPING SUPERVISOR 


FRONT OFFICE SUPERVISOR 


KENYA ta preparando pa manda forsanan 
arma pa Haiti fin di mei, pero e base construi 
pa Merca pa acomoda nan lo no ta cla, segun 
fuentenan familiarisa cu e discusionnan. 


Despues di e establecimento di un gobierno 
di transicion na Haiti, Merca ta anticipa cu 
algun di e forsanan Kenyano cu a compro- 
mete pa yuda stabilisa e pais y combati e 
gangnan violento lo cuminsa desplega riba 
23 di mei. E evento aki ta coincidi cu e bishita 
programa di Presidente di Kenya, William Ruto, 
na Washington y ta cla pa ser aclama como 
un paso significativo den relacion bilateral. 
Sinembargo, e despliegue a enfrenta retraso 
pa motibo di bataya legal na Kenya y oposi- 
cion di legisladonan republicano cu ta cues- 
tiona e eficacia di e mision. 


E base lo regarda un campo relativamente 
modesto pa un maximo di 200 personal, cual ta 
haci poco probabel cu esaki lo trata e violencia 
di gang cu ta plaga Haiti. Ademas, e falta di 
un instalacion designa ta nifica un obstaculo 
logistico p’e forsanan entrante. Apesar di e 
promesanan di Pentagon pa construi un base 
y facilidadnan medico, e construccion ainda 
no a cuminsa, cu ta trece duda riba e viabil- 
idad di un despliegue na un escala mas grandi 
sin e infrastructura adecua. 


E falta di un plan pa acomoda e forsanan 
Kenyano ta lanta preocupacionnan tocante e 
viabilidad di e mision. E peticion pa comen- 
tario di e Conseho di Siguridad Nacional, 
Departamento di Estado y Departamento di 
Defensa no a ricibi contesta, cu ta laga incer- 
tidumbre riba areglonan alternativo. 


Kenya desplegando forsanan arma pa 
Haiti a pesar di retonan infrastructural 


E intervencion di Merca den e historia turbulento di Haiti ta complica e 
esfuersonan pa diseña un strategia cu ta balansa stabilidad y soberania. 
Criticonan riba e plan apoya pa Merca ta inclui e falta di autorisacion expli- 
cito p’e forsanan Kenyano of Beninese uza forsa contra e gangnan si ta 
necesario. Sinembargo, Departamento di Estado ta afirma cu por spera tal 
accion pa salvaguardia tanto e tropanan como e civilnan. 


Mientras cu preparacionnan p’e despliegue ta avansa, e reto di trata e 
preocupacionnan di siguridad di Haiti respetando na mes momento su 
soberania ta keda primordial. Como cu deficiencianan di infrastructura ta 
un obstaculo significativo, e exito di e mision ta depende di un coordina- 
cion efectivo y un accion rapido pa surpasa e retonan logistico. 

APPLE ta reconoce y ta atende activamente c’un problema preocupante 
cu ta afecta algun usuario di iPhone: alarmanan no ta zona, cu ta causa un 
exceso di soño inboluntario. 


Apple buscando pa resolve problema di 
alarma afectando usuarionan rond mundo 


Como cu smartphonenan ta sirbi como alar- 
manan indispensabel pa hopi, e silencio repen- 
tino di alarmanan a causa frustracion cerca 
usuarionan cu a hiba nan kehonan riba plat- 
aformanan di rednan social manera Tik Tok. 
E reportahenan di alarmanan cu no ta zona a 
crea duda riba e alcance di e problema y si e 
ta specifico pa cierto modelo di iPhone. 


Aunke Apple a confirma cu e tin conocemento 
di e problema, e detayenan tocante su causa 
y posibel solucionnan ta keda sin revela. E 
compania no a specifica cuanto usuario ta 
wordo afecta of si e mal funcionamento ta 
isola den un modelo particular di iPhone. 


E prome alertanan riba e problema a surgi 
riba e programa Today di NBC, cu a hiba e 
usuarionan pa busca solucionnan temporal te 
ora c’un solucion oficial wordo implementa. 
Sugerencia ta inclui verifica e configuracion di 
e alarma y sigura cu e volumen di e aparato ta 
na un nivel halto pa evita di drumi pasa voobij 
pa motibo di un eror humano. 


Tambe a surgi speculacion riba e origen di 
e problema, y algun ta atribui e culpa n’e 
“attention aware feature” di e iPhone.”E 
funcionnan aki, disponibel riba iPhone X y 
modelonan despues, ta permiti e aparato pa 
regla e volumen di alerta segun e atencion 
di e usuario. A lanta preocupacionnan cu e 
funcionnan aki por silencia alarmanan inad- 
vertidamente si nan ta activa. 


Algun usuario di TikTok a sugeri cu pone cara 
di un usuario drumi riba e pantaya di iPhone 
por activa e funcionnan di atencion consciente, 
cu por silencia alarmanan segun e configura- 
cion di e aparato. 


Apple a sigura usuarionan cu e ta trahando 
activamente riba un solucion pa rectifica e mal 
funcion di e alarma pronto. Sinembargo, te 
ora un resolucion ta implementa, usuarionan 
lo mester recori n’e alarmanan tradicional cu 
ta lanta na for di soño. 

SAÚL “Canelo” Álvarez, conoci pa su habilidad den ring di 
boxeo, lo defende su titulo indiscutibel di peso super middle- 
weight contra su compatriota Mexicano Jaime Munguía 
riba 4 di mei na Las Vegas, net prome cu celebracionnan di 
Cinco De Mayo. E pelea aki, cu ta coincidi cu e fin di siman 
di fiesta nacional Mexicano, ta hopi spera, marcando un 
momento historico ya cu dos peleador Mexicano ta competi 
p’e cinturon di e campeonato. 


Álvarez, c’un record profesional di 64-2-2, no ta un 
desconoci. Reconoci pa su habilidadnan excepcional, el a 
cementa su status como un di e nombernan mas importante 
di boxeo. Mientras tanto, Munguía, c’un record perfecto di 
43-0 cu 34 knockout, ta presenta un desafio formidabel n’e 
reinado di Álvarez. 


E lucha tin un nificacion particular ya cu Álvarez ta bolbe 
n’e division di peso supermedio despues di un incursión 
cortico den peso semi-pisa, caminda el a experiencia un 
perdida sorprendente contra Dmitry Bivol na 2022. For di e 
momento ey, Álvarez a recupera su dominio den e categoria 
di peso supermedio cu tres victoria consecutivo. 
Munguía, naci na Tijuana, Mexico, a bira un strea den ascenso 


den e deporte, c’un historia impresionante di victoria. Su 
triunfo recien riba John Ryder a mustra su habilidadnan 
formidabel y a solidifica ainda mas su status como aspirante 
n’e titulo. 


Agregando un elemento intrigante n’e pelea t’e participa- 
cion di e ex campeon di boxeo Oscar de La Hoya, kende ta 
sirbi como promotor di Munguía. Golden Boy Promotions di 
De La Hoya a representa Alvarez anteriormente, agregando 
un capa di complehidad n’e enfrentamento. 


A pesar di e emocion rond di e pelea, Álvarez ta enfrentando 
critica pa no enfrenta e invicto David Benavidez, tres biaha 
campeon super mediano di WBC. Leyendanan di boxeo 
manera Floyd Mayweather Jr. a expresa nan deseo di mira 
Álvarez confronta Benavidez, agregando combustible n’e 
anticipacion cu ta rondona posibel enfrentamentonan futuro. 


Mientras e mundo di boxeo ta ansiosamente warda e 
enfrentamento entre Álvarez y Munguía, e fanaticonan ta 
anticipa un emocionante exhibicion di habilidad y determi- 
nacion mientras dos di e miho boxeadornan di Mexico ta 
competi pa supremacia den e ring. 


E sensacion di boxeo Mexicano “Canelo” Álvarez lo 
defende un titulo indiscutibel contra Jaime Munguía 

NA yegada di e prome siman di mei, e expectativa pa 
Kentucky Derby 2024 ta aumenta, un evento emocionante 
cu ta figura algun di e miho cabaynan di careda di mundo. A 
pesar di e retonan enfrenta durante e careda di e aña ante- 
rior, e organisadonan ta optimista cu e biaha aki e evento ta 
mas fluido, c’un cancha di 20 cabay pa competi. 


Sinembargo, ausencia di e entrenador notabel Bob Baffert 
for di e campo, despues di e escandalo di Medina Spirit, ta 
añadi un capa di intriga n’e competencia. C’un campo asina 
grandi, bet ariba e careda ta bira un desafio, hasta p’e apos- 
tadonan experencia. 


E yabi pa exito den e Kentucky Derby ta den identifica e 
cabay c’un combinacion di velocidad maximo, resistencia y 
habilidad di careda. 
Mientras cu esnan cu ta marca e ritmo hopi biaha ta causa 
un impresion trempan, t’e cabaynan cu ta acecha, capaz di 
conserva energia prome cu haci un sprint na ultimo, tin e 
tendencia pa sobresali den e careda agotador di 1 1/4 di 
miya. 


Entre e faboritonan pa Kentucky Derby 2024 ta Fierceness, 


cu ta habri c’un probabilidad di +250. Forma p’e legendario 
Todd Pletcher y monta p’e jockey experencia John Velásquez, 
Fierceness tin e velocidad pa lidera e grupo, pero e dudanan 
tocante su resistencia p’e careda mas largo ta persisti. 


Otro competido pa tene na cuenta ta Catching Freedom, cu 
probabilidad di +800. Conoci pa su explosion final y monta 
p’e cabayista Flavian Prat, e habilidad di Freedom pa recu- 
pera tereno den e trayecto final ta haci’e un menasa formi- 
dabel, specialmente si esnan cu ta marca e ritmo ta flakia. 


P’esnan cu ta busca ‘sleeper picks’, Just Steel y Domestic 
Product ta ofrece opcionnan interesante. Just Steel, cu 
probabilidad di +2000, tin un pedigree solido y e potencial 
pa sorprende, mientras cu Producto Nacional, un posibil- 
idad remoto di +3000, ta mustra promesa den salida limita 
y por surpasa e expectativanan riba dia di careda. 


Mientras e countdown pa Kentucky Derby ta cuminsa, e 
emocion ta palpabel tanto entre e fanaticonan como entre 
e pustadonan. C’un campo yen di talento y incertidumbre, e 
scenario ta cla pa un emocionante y impredecibel “Run for 
the Roses”. 


Emocion pa Kentucky Derby 2024 ta aumenta: 


Cabay, probabilidad, seleccion di experto 

UN pelea durante un wega recien entre Milwaukee Brewers 
y Tampa Bay Rays a resulta den varios suspension dicta 
pa Major League Baseball (MLB). E reliever di Milwaukee, 
Abner Uribe, a ricibi un suspension di seis wega, mien- 
tras cu e opener Freddy Peralta a keda suspendi pa cinco 
wega. E hardinero di Rays, José Siri, inicialmente a enfrenta 
un suspension di tres wega, cu despues a reduci esaki na 
dos wega, y e manager di Milwaukee, Pat Murphy, a wordo 
suspendi pa dos wega. Ademas, tur cuater persona a wordo 
multa. 


E pelea a tuma luga durante un wega entre Brewers y Rays, 
a causa di un incidente den cual Peralta intencionalmente a 
tira riba Siri, kende anteriormente a bati un homerun. Esaki a 
hiba na un confrontacion entre Uribe y Siri cerca di e prome 
base, cu a culmina den un pelea formal. 


Uribe su suspension tabata pa motibo di su rol den instiga 
e incidente, mientras cu Peralta a keda disciplina pa tira 
riba Siri intencionalmente. Murphy, e manager di Brewers, 
a ricibi un suspension pa su accionnan durante e lucha y pa 


conducta inadecua den direccion di e arbitronan. 


Siri, kende a sufri un hematoma na su pia robes despues di 
a wordo gedal pa un lansamento di Peralta, a sostene cu e 
no a provoca e pelea y a expresa confusion p’e accionnan di 
Uribe. A pesar di a ricibi un suspension reduci, Siri a enfatisa 
cu e no tabata tin rencor pa Peralta. 


E incidente ta enfatisa e tensionnan cu por surgi durante 
weganan di baseball di riesgo halto, cu emocionnan intenso 
na ambos banda. Mientras cu celebracion di lansador y 
bateador ta comun den deporte, conflicto manera esaki ta 
pone den evidencia e liña fino entre e spirito competitivo y e 
conducta anti-deportivo. 


Despues di e pelea, oficialnan di MLB a tuma medida rapido 
pa trata e situacion, emitiendo suspension y multa n’esnan 
envolvi. Segun cu e hungadonan y e tecnico afecta cumpli 
cu nan suspension, ambos ekipo lo continua nan respec- 
tivo temporada, cu e speransa di supera e incidente aki y 
concentra riba e weganan binidero. 


Suspension di MLB despues di Pelea entre Brewers y Rays 


Foto: Benny Sieu-USA TODAY Sports 

Conmocion riba rednan social pa 
paradero di Buddy 


DESDE diaranson atardi por a 
nota diferente speculacionnan riba 
rednan social pa cu e posibel salida 
di Jair ‘Buddy’ Versprey for di e 
banda popular Buleria. A pesar cu 
ni Buleria ni Buddy a emiti informa- 
cion oficial, rumornan ta persisti, di 
un posibel conflicto den e banda. 
E rumornan ta wordo sosteni p’e 
ausencia di Buddy durante e presen- 
tacionnan di Buleria na Boneiro su 
‘Fiesta di Rincon’ como tambe e 
dificultad pa haya contacto cu e cantante y reaccion di parti 
ambos banda di medaya. Unda tin huma, tin candela? 


Ana del Castillo ta genera controversia 
cu ropa cu ta laga poco na imaginacion 


ANA del Castillo a genera controversia riba rednan social 
ora cu el a yega n’e Premionan Upar Awards 2024 c’un 
ropa chikito cu a laga poco na imaginacion. Mientras algun 
tabata elogia su curpa, otronan tabata critica su estilo 
arriesga, calificando’e como “ordinario” y “vulgar”. A pesar 
di su talento vocal, e enfoke a desvia na su bistimentonan, 
opacando su participacion den e gala cu ta reconoce e miho 
di vallenato na Colombia. Esaki no t’e prome biaha cu Ana 
del Castillo ta atrae atencion cu su paña preta y provoca- 
tivo. Ademas, su colaboracion cu Paola Jara den e cancion 
“En teoría” ta demostra su capacidad pa reinventa su mes 
den musica regional, maske el a lanta opinionnan contrario 
den e fanaticonan. E fusion di estilonan musical entre e 
dos artistanan ta ofrece un combinacion unico, siguiendo e 
tendencia di fusion vallenato cu musica popular. 


Taylor Swift cu record di 14 cancion 
riba lista Billboard 


TAYLOR 
Swift 
a 
marca 
historia un biaha mas cu su 
ultimo album, “The Tortured 
Poets Department”, door di 
sigura e prome 14 luganan 
riba e Lista Billboard Hot 
100. Esaki ta surpasa su 
record anterior di 10 pista di 
“Midnights” di 2022. Su dueto 
cu Post Malone, “Fortnight”, ta lidera e grupo na number 
1, marcando su di diesdos prome puesto den e chartnan. 
Cu 76,2 miyon di streams, e ta bira su di nuebe number 1 
riba e lista di cancionnan di streaming, e cantidad di mas 
grandi entre artistanan femenino. Swift awor tin e record 
di mas number 1 hit entre artistanan femenino, cu 12 en 
total. Su album a debuta na No. 1 riba Billboard 200 cu 2.61 
miyon unidad, e di dos debut mas grandi den historia. Swift 
a expresa su gratitud riba rednan social, gradiciendo fanat- 
iconan p’e apoyo abrumador y entusiasmo pa su proximo 
tour. 


Drake a laga kita ‘Taylor Made’ 
for di medionan social 


DRAKE a kita su cancion “Taylor Made Freestyle” for di 
medionan social despues di menasanan di un demanda di 
herederonan di Tupac Shakur. E track, inicialmente un burla 
dirigi na Kendrick Lamar, tabata presenta versonan genera 
pa AI di Tupac y Snoop Dogg. Representante legal Howard 
King, a manda un advertencia na Drake, cu a clasifica e uzo 
di e stem di Tupac como no autorisa y un violacion di su 
derechonan. 
>> 

Snoop Dogg a condena vagamente e uzo di su bos por medio 
di AI. E cancion tabata parti di un disputa cu tabata tumando 
luga entre rappernan, provoca p’e verso di Kendrick Lamar 
den “Like That.” Esaki ta bin despues di e colaboracion di 
Drake y J. Cole “First Person Shooter” y Lamar su respuesta 
den “ Like That. Cole tambe a lansa un contesta, “7 Minute 
Drill”, pero despues el a elimin’é . 


Trailer: 
Mufasa: The Lion King 


BARRY Jenkins, e director aclama di “Moonlight” y ‘If 
Beale Street Could Talk’, ta hiba nos bek na ‘Pride Lands 
cu ‘Mufasa: The Lion King’. E prequel aki di e ‘remake’ di 
Jon Favreau di 2019 ta priminti di explora e ascenso di e 
tata legendario di Simba, mientras ta explora e detayenan 
di e secuela cu ta sigui e famia di Simba y Nala. Jenkins 
ta trese su estilo caracteristico n’e pelicula di animacion 
fotografico aki, colaborando cu su ekipo di custumber y un 
elenco di strea cu ta inclui Donald Glover, Beyonce noba- 
tonan manera Blue Ivy Carter. Cu Lin-Manuel Miranda na 
encargo di e composicion, e pelicula ta priminti di ofrece 
tanto show como naracion. Mientras cu e detayenan di e 
narativa ta escaso, fanaticonan por spera di mira e biahe di 
Mufasa for di su comienso humilde te bira e lider venera cu 
nos conoce. “Mufasa: The Lion King” ta yega e cinema 20 di 
december 2024. 


Trailer: 
Lee; Kate Winslet ta un fotograf cu ta 
conta e lucha den historia di bida real 


KATE Winslet ta tuma e papel di e corespondente di guera 
y fotograf Mericano di bida real, Lee Miller, den e siguiente 
pelicula “Lee”. Dirigi p’e director premia di fotografia Ellen 
Kuras, e pelicula ta enfoca riba un decada crucial den bida 
di Miller durante segunda guera mundial. 
Miller, kende un tempo tabata un modelo di pasarela, a 


cambia glamour pa peliger, captando algun di e imagennan 
di guera mas inolvidabel di siglo 20. Entre nan ta un famoso 
potret di Miller mes, posando desafiante den e baño priva 
di Hitler. Pero tras di su balor ta sconde un storia di lucha 
contra trauma di mucha y sacrificio personal. 
E elenco yen di strea ta inclui Josh O’Connor, Andrea 
Riseborough, Andy samberg, Alexander Skarsgård y Marion 
Cotillard. “Lee” ta priminti un mescla di drama interno 
y escenanan di guera explosivo, cu ta yega cinema 13 di 
september. 


Sofia Vergara ta comparti motibo pa no 
haya yiu cu ex-esposo Joe Manganiello 


SOFIA Vergara, di 51 aña, recientemente a comparti pakico 
el a dicidi di no tin yiu cu su ex-casa Joe Manganiello. Aunke 
e tabat’in un yiu homber, Manolo, el a sinti cu no tabata e 
momento apropia durante su matrimonio cu Joe. El a splica 
cu su carera, estilo di bida y dinamica matrimonial no tabata 
alinia cu trece un otro yiu na mundo. Sofia a enfatisa e sacri- 
ficionan y energia necesario pa maternidad, y a respeta e 
eleccionnan di otro, 
>> 

pero el a sinti cu e no por a duna 100%. Su separacion di Joe aña pasa 
tabata parcialmente debi na diferente deseo di tin yiu. Aunke e no a 
menciona su bataya legal riba embryonan genera cu su ex Nick Loeb, el 
a expresa goso pa su relacion cu Manolo. Sofia, un entusiasta di beyesa, 
a revela cu e ta felizmente saliendo cu Dr. Justin Saliman. E ta atribui su 
educacion Latino na su amor pa bunitesa y su pasado di ‘nerd’ na scol. 
Recientemente el a haci un operacion grandi na su rudia, y ta gradici su 
novio pa su sosten. 


Prins William ta comparti informacion tocante estado 
di salud di su esposa Kate 


PRINS William a duna 
un breve update riba e 
salud di su esposa Kate 
Middleton 
mientras 
e 
tabata asisti na un evento 
publico. E Prins di Wales, 
di 41 aña, a menciona cu 
Kate, di 42 Aña, y su tres 
yiunan, Prins George, 
Prinses Charlotte y Prins 
Louis, ta bon. El a gradici 
e simpatisantenan pa nan sosten. E pareha a tuma un descanso for di 
nan debernan real mientras Kate tabata somete su mes na un tratamento 
contra cancer. El a sufri un operacion exitoso na januari, pero despues el 
a revela cu el a haya cancer, cu a conduci na kimoterapia preventivo. Kate 


a expresa su gratitud p’e sosten cu el a ricibi. 
E prins a bolbe na su debernan despues di 
a yuda cuida su famia durante e momento 
desafiante aki. 


“E Ta Hasimi Hopi Tristo” 
Daniel Radcliffe a reacciona 
riba e posicion anti- 
transgenero di J.K. Rowling 


DANIEL Radcliffe, conoci pa su rol di Harry 
Potter, a expresa tristesa p’e posicion anti- 
transgenero di J.K. Rowling den un entrevista 
cu ‘The Atlantic’. E comentarionan di Rowling, 
cu a inclui no pordona Radcliffe y Emma 
Watson pa apoya derechonan di personanan 
transgenero, a desapunta e actor. Radcliffe 
a defende su derecho pa papia riba topi- 
conan importante, a pesar di duna merito di 
exito di e serie di Harry Potter na Rowling. 
El a reitera su apoyo na hende muhe trans- 
genero, enfatisando cu nan identidad mester 
ser respeta. Radcliffe ta spera cu e comen- 
tarionan di Rowling no ta baha e balor cu e 
lectornan ta haya den e serie, cu ta promove 
temanan di amor, diversidad y aceptacion. 

CAROLYNE Kock a lansa su cancion nobo cual ta un cover 
di e cancion di Jorge Luis Bohorquez “Una cancion para la 
comunion”. Un idea cu a nace aña pasa pa Carolyne canta 
un cantica dedica na Hesus mirando cu e aña aki Carolyne 
ta haci su prome Santa Comunion. 


E cantica aki tabata pas precies pa su prome Santa Comunion 
y p’e motibo aki a laga traha un cover di dje na Papiamento 
special p’e comunidad di e islanan ABC. E adaptacion di 
e letranan a wordo haci pa Ruth Gaarie y Robert Kock, e 
recording y mastering tabata den man di Diego Henriquez di 
DH Music Factory y Carolyne su coach di canto tabata Ruth 
Gaarie. 


E video clip a wordo graba na Parokia Sagrado Curason di 
Hesus na Savaneta. Un danki special na Pastoor Andres di 
Parokia di Savaneta pa e oportunidad aki. Carolyne su vestu- 
ario p’e video clip tabata den man di Merida Quant. Su Hair & 
make up tabata den man di Caithlyne Kock. 


E video clip a wordo graba y edita pa Robert Kock, y tabata 
bou direccion di Chastity Kock-Hodge y Robert Kock. E video 
clip por wordo aprecia riba e link aki: https://www.youtube. 
com/watch?v=cvE8qHBd_GM . 


Esaki ta riba e youtube channel di Pitbull Advertising and 
Entertainment. Un cancion canta pa un stem angelical cu un 
bunita melodia di piano y violin, cu ta refleha ariba e bunita 
momento di e sacramento di eucaristia ricibiendo e comu- 


nion. Un cancion pa por toca henter aña y tambe special pa 
un ricibimento. 


Disfruta di “Ya bo no ta pan y biña” canta na Papiamento pa 
Carolyne Kock, cual tambe ta obtenibel na tur radio emisora 
dus yama pidi bo locutor faborito pa e bunita cancion aki. 
Ban apoya nos muchanan cu ta yen di talento. 


Un danki na Caithlyne Kock pa e bunita potretnan. 


bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Carolyne Kock cu cancion nobo 


“Ya bo no ta Pan y Biña” 

CHENGDU a surgi como e punto central pa League of Legends, 
atrayendo profesionalnan di mas halto cla pa mustra nan habi- 
lidad den un di e torneonan mas anticipa di aña, MSI 2024. Cu 
un suma impresionante di $250,000 na premio y luganan garan- 
tisa pa Worlds 2024 pa gana, e apuestanan nunca tabata mas 
halto. Pa fanaticadanan, t’e comienso di un periodo intenso yen 
di wega cu ta captura nan atencion, specialmente ora e etapa di 
Play-in di MSI 2024 ta desaroya. 


Prome dia: 
Dia un ta cuminsa cu un enfoke riba Grupo A, cu ekiponan di 
poder manera T1, Estral Esports, FlyQuest, y PSG Talon. T1, un 
organisacion legendario, ta enfrenta desafionan resultante di 
atakenan DDoS reciente cu a marca nan team, sumando na nan 
lucha den e LCK. Sinembargo, nan reputacion ta keda formi- 
dabel, creando un epic stage pa un lucha intrigante cu Estral 
Esports. FlyQuest, na otro banda, ta drenta e lucha cu un team 
reactiva, cla pa enfrenta e campeonnan reinante di WORLDS, T1. 


Mientras e batayanan aki ta desaroya, nan no solamente ta 
forma e destino di ekiponan individual, pero tambe tin impli- 
cacionnan mas amplio p’e paisahe competitivo di League of 
Legends. E trayecto pa MSI y Worlds ta carga cu desafionan, 
pero t’e desafionan aki cu ta pone e berdadero campeonnan den 
e comunidad di esports. 


Di dos dia: 
Memey di e accion, fanaticadanan ta anticipa e encuentro entre 
Fnatic y GAM Esports, prometiendo un enfrentamento di habi- 
lidad y strategia. E revitalisacion di Fnatic, lidera pa ‘Humanoid’, 
a bin ta un espectaculo pa wordo observa, mustrando nan deter- 
minacion pa recupera gloria anterior. Sinembargo, enfrenta 
contra e formidabel VCS roster ta presenta un desafio signifi- 
cante, mustrando e profundidad di talento den e siña di League 
of Legends. 


Mientras e competencia ta andando, fans mundial lo wak e triunfo 
y tribulacion di nan teamnan preferi, celebrando victorianan y 
sintiendo e aguila di derota. Sinembargo, den tur esaki, e pasion 
y dedicacion di hungado y fanaticadanan igualmente ta sirbi 
como un testamento n’e atraccion duradero di wega competi- 
tivo. Asina, preparando p’e batayanan cu ta bin y prepara pa 
wak e habilidad y entusiasmo puro cu ta haci League of Legends 
un fenomeno global. 


G A M I N G 


League of Legends 


MSI 2024 Play-in Stage – Dia 1 y 2 


Diabierna, 3 Mei 2024 
AWEMainta 
GAMING 
23 


POCO mas cu shete luna despues di 
e lansamento di e DLC di Cyberpunk 
2077, e desaroyador CD Projekt Red 
a revela un estadistica sobresaltante 
tocante e encuentronan peligroso di 
Night City. 


Segun e data, e robot Militech Chimera 
0005-C M a causa tres miyon fayeci- 
mento desde su debut, sigui cerca p’e 
Miltech Cerberus MK-II cu 2.9 miyon, 
y despues e garashi bandona bao di 
e stadion di Dogtown, tumando 2.6 
miyon bida. 


“Agentenan 
secreto 
ta 
enfrenta 
adversarionan formidabel manera e 
Cerberus’s deadly grasp, the Chimera’s 
military prowess and… Dogtown stadi- 
um’s rickety catwalks?” e tweet ta 
pregunta. “Songbird por a lamenta 
su seleccion di merc despues di mira 
varios Vs tropezá prome di yega na 


Dogtown Walls. Hende, tene cuenta di 
bo paso!” Sin duda esnan cu a cay for 
di e “catwalk” peligroso mester a sinti 
un tiki berguensa. 


Pa ta husto, e protagonista di e RPG 
ta traspasando altura basta riba e 
catwalks, bulando di plataforma pa 


plataforma. No ta sorpresa cu algun 
Vs por desbalansa durante e trayecto. 
Sinembargo, no tur hende ta haya esaki 
asina dificil. “Serio? Tur hende tabata 
trata di salta e espacio?” un usuario 
di Twitter a puntra. “Con hende a keda 
cay aya, bo tin dobel jump y airdash?” 
un otro a bisa. Pero e cifranan ta conta 
nan mes. 


Den otro noticia, Paweł Sasko di CD 
Projekt Red, kende a traha como dise- 
ñador di mision pa Libertad Fantasma 
y t’e director asocia di e secuel di 
Cyberpunk 2077, a revela cu ‘The 
Witcher 4’ ta den desaroyo intensivo, 
mientras cu Cyberpunk 2 ta retene 
mayoria di su desaroyador senior 
pa “preserva” e esencia di e RPG. 
Sinembargo, e desaroyador a adverti 
cu ainda ta den e “etapanan relativa- 
mente tempran” di desaroyo, asina cu 
no bira mucho entusiasma ainda. 


Den Cyberpunk 2077 un di e enemigonan mas mortifero no ta un ‘Boss’ 


E “Dogtown stadiums’ catwalks” 
por t’e enemigo mas grandi di tur 

E movemento ambicioso aki ta bin despues di e exito rotundo 
di Baldur’s Gate 3, cu a gana varios premio di Wega di Aña, 
a spark discusionnan riba calidad di wega, y a ricibi algun di 
e scorenan mas halto di revision. 


E triunfo di e wega tambe a resulta lucrativo pa Hasbro, 
e compania mayor di Wizards of the Coast, e creador di 
Dungeons & Dragons 5th edition, e sistema di mesa ariba 
cual Baldur’s Gate 3 ta basa. 


A pesar di cu Larian Studios a sigui cu otro proyecto, Dan 
Ayoub, hefe di desaroyo di producto digital na Wizards of the 
Coast, ta sigura cu e ambicion di Hasbro den video games 
ta leu for di su fin: “Hasbro ta efectivamente trahando video 
games... nos tin un inversion considerabel den nos structura 
di studio; nos tin mas di $1 biyon den video games awor ta 
den desaroyo.” 


Ayoub ta enfatisa cu e enfoke fundamental di Hasbro semper 
a ta riba hunga y entretenimento, cu gaming ta un forma 
predominante di entretenimento pa hopi hende y un indu- 
stria cu ta sigui expande. 


E revelacion aki por parce sorprendente, considerando 
e conexion duradero entre tabletop role-playing games 
(TTRPGs) y video games di RPG. Sinembargo, e exito di 
Baldur’s Gate 3 ta subraya e atractivo duradero di un expe- 
riencia D&D bon traha. 


Ayoub ta sigui discuti e proximo proyecto di Hasbro, incluy- 
endo un wega di GI Joe y Exodus, un IP original reminiscente 
di Mass Effect, desaroya p’e studio Archetype Entertainment 
di Wizards of the Coast. 


Relativo na Baldur’s Gate 3, Ayoub ta elogia esaki como un 
ehemplo primordial di ehecucion autentico di marca, nota e 
entusiasmo di e hungadonan y nan deseo pa mas contenido. 


Mientras algun por atribui e exito di Baldur’s Gate 3 sola- 
mente na su marca, Ayoub ta kere cu esaki ta resultado di 
‘craftmanship’ dedica. 
E ta reconoce e skepticismo rondiando e salida di person- 
anan clave envolvi den e acuerdo di Baldur’s Gate 3, pero ta 
sigura cu Hasbro ta comprometi na calidad y exito na largo 
plaso den e industria di gaming. 


Segun Ayoub, video games ta integral pa e strategia di futuro 
di Hasbro, habri e caminda p’e evolucion di e compania 
durante e proximo siglo. Cu seleccion cuidadoso di talento, 
Wizards of the Coast ta busca sigui entrega experiencia di 
wega excepcional. 
Fuente: PC Gamer 


A gasta mas di $1 biyon riba wega y tin plan p’e siguiente 100 aña 


Hasbro ta efectivamente introduciendo 
su mes den e mundo di video games 


Diabierna, 3 Mei 2024 
AWEMainta 
25 


Now Playing 


For Showtimes and online ticketing: www.caribbeancinemas.com 


Jedi warriors Qui-Gon Jinn and Obi-Wan Kenobi are tasked with 
protecting a princess during a trade dispute between planets. 
During their mission, they meet a small boy who has the Force 
within him. 


Tashi, a former tennis prodigy turned coach is married to a cham- 
pion on a losing streak. Her strategy for her husband’s redemption 
takes a surprising turn when he must face off against his former 
best friend and Tashi’s former boyfriend. 


After leaving the business one year earlier, battle-scarred stuntman 
Colt Seavers springs back into action when the star of a big 
studio movie suddenly disappears. As the mystery surrounding 
the missing actor deepens, Colt soon finds himself ensnared in a 
sinister plot that pushes him to the edge of a fall more dangerous 
than any stunt. 


star wars: ep.1 
the phantom menace - 25th anniversary 


challenger 


the fall guy 


the garfield movie 


After Garfield's unexpected reunion with his long-lost father, 
ragged alley cat Vic, he and his canine friend Odie are forced from 
their perfectly pampered lives to join Vic on a risky heist. 

DURANTE presentacion di e Relato Anual 
2023, Prome Minister Evelyn Wever-Croes a toca 
e topico di e gastonan di su ministerio. Prome 
Minister a splica cu den e Relato Anual tin un 
splicacion di tur loke e gastonan tabata, den 
comparacion cu e cantidad di trahadonan. 


Manera ta conoci, un critica cu pueblo semper 
ta trece dilanti, ta e cantidad di persona cu tin 
trahando den e ministerio di Asuntonan General. 
Pa cu esaki ta importante pa menciona cu na 
2017, cu ta e ultimo aña di Gabinete Eman, 
Mike Eman tawata tin den su ministerio un total 
di 147 persona riba payroll. Esaki ta un total di 
11.323.300 florin na gasto di salario. 


Compara cu e cantidad halto di personal cu Mike 
Eman tabata tin den su ministerio, Prome Minister 
na aña 2023 tabata tin solamente 23 empleado 
den su ministerio pa un total di 2.521.184 florin 
na gasto di salario, cu ta 8.8 miyon florin menos. 
Tambe mester menciona cu a pesar cu e total 
di trahado, compara cu e gobierno anterior ta 
asina abou, trabounan ta hopi mas eficiente den 
e gobernacion actual. 


E compromiso di Gabinete Wever-Croes ta pa tin 
un maneho financiero responsabel y a demostra 
durante e añanan di gobernacion, di a cumpli 
cu e compromiso aki. Prome Minister a splica 
cu como mandatario di pais Aruba, e ta prefera 
di fortifica e departamentonan cu profesion- 
alnan pa haci e trabou, y no tin 147 persona riba 
“payroll” cu mas sigur mirando e cantidad halto 
aki, no por tabata fisicamente den e edificio di 
bestuurskantoor trahando. 


Desde inicio di Gobernacion 


Prome Minister a baha gastonan di personal di su ministerio 
cu 78% compara cu ministerio anterior di Mike Eman 


CLICK AKI PA MANDA BO 
OPINION OF COMENTARIO 


e-MaiL na 


nOTiCia@aWeMainTa.COM 

KIWANIS Club of San Nicolas su King’s Night 
Street Fair ta un evento cu anualmente ta tuma 
luga den Caya Grandi di San Nicolas en conexion 
cu celebracion di Dia di Rey. E evento a conta 
cu musica, cuminda, y bon ambiente. E King’s 
NIght Street Fair ta trece hunto empresarionan 
local, artistanan, y habitantenan pa un anochi di 
entretenimento y celebracion. 
Basa riba e exito di e evento di aña pasa, King’s 
Night Street Fair a bolbe cu mas iniciativa pa 
ofrece na nos comunidad. 
E aña aki un “Food Court” a wordo introduci den 
e parking lot di Aruba Bank su sucursal na San 
Nicolas caminda bishitantenan por sinta trankil 
y saboria nan plato. 
Nos a brinda e espacio extra aki pa sigura un 
experencia comodo y placentero pa tur bishitan- 
tenan. 
Nos ta hopi contento di a partner cu Kiwanis 
Club of San Nicolas y nos ta comprometi pa sigui 
sostene iniciativanan cu ta trece nos comunidad 
hunto. 


Aruba Bank a partner cu Kiwanis Club of San 
Nicolas pa engrandece King’s Night Street Fair 

DURANTE e “ICAO Global Implementation Support 
Symposium 2024” na Santa Domingo, Minister Arends a 
dirigi palabra na lidernan mundial y a delinea e compro- 
miso di Aruba pa alcansa e obhetivo global di cero emision 
di carbon pa 2050. 


Enfatisando su rol como Minister di tanto e sector di trans- 
porte como proteccion di naturalesa, Minister Arends a 
sigura e compromiso firme di Aruba na e meta aspiracional a 
largo plaso pa integra practicanan sostenibel y trece balans 
entre e sector di turismo y e preservacion di naturalesa. 


“Nos ta enfrenta desafionan unico como un isla chikito cu 
ta depende ariba conectividad aereo. E dependencia aki 
riba turismo—cual mayoria ta turismo aereo—ta rekeri nos 
pa reevalua e impacto di e crecemento di e sector aki,” e 
Minister a menciona. “E capacidad di carga di Aruba pronto 


ta un tema relevante cu bibando den nos comunidad, cu lo 
rekeri un ahustacion na e desaroyo di e sector di turismo, 
alabes un efecto siguiente lo ta riba emisionnan di carbon. E 
balans entre transporte aereo y conservacion di naturalesa 
ta bira esencial pa Aruba su futuro.” 


Puntonan principal cu a wordo menciona ta: 
• Conseho Nacional di Resilencia Climatico (NCRC): Aruba 
a establece un conseho dedica pa mehora e resilencia 
climatico di nos isla, poniendo como punto di salida e bien- 
estar di tanto sociedad como naturalesa pa futuro genera- 
cionnan. 
• Plan di Accion Estatal pa Aviacion: Siguiendo e guianan di 
ICAO, Aruba ta desaroyando un plan comprensivo pa reduci 
emisionnan di aviacion mediante combustibelnan sostenibel, 
tecnologia nobo, mehoracion operacional, y compensacion 
di carbon. 
• Colaboracion Regional y Internacional: Aruba ta sigui 
participa activamente den e Comision de Aviacion Civil di 
Latino America (LACAC) y ta uzando su relacion como parti 
di Reino Hulandes pa comparti conocemento y fortalece 
esfuersonan colaborativo contra desafionan climatico. 


Minister Arends a resalta e necesidad pa strategianan di 
adaptacion. Por ehempel e posibel impacto di subida di 
nivel di lama, riba infrastructura di Aruba su aeropuerto. 
Subrayando e urgencia di planificacion pa e sostenibilidad a 
largo plaso di e conectividad di e isla. 


“Enfrentando e realidad di cambio climatico, strategianan no 
solamente mester enfoca riba mitigacion pero tambe adap- 
tacion,” e Minister a conclui. 


Minister Ursell Arends: 


Aruba ta compromete pa alcansa cero emision di carbon pa 2050 


Hunto cu iniciativanan sostenibel pa turismo y aviacion 

DIA 15 di November 2023, Oficina 
Central di Estadistica (CBS) a cuminsa 
cu e Encuesta di Entrada y Gastonan. 


Manera nos a menciona e encuesta di 
Entrada y Gastonan ta encera 2 parti: 
• Hogarnan participante lo wordo 
puntra pa contesta algun preguntanan 
tocante gastonan cu e hogar a haci 
durante e 12 lunanan cu a pasa prome 
cu e encuesta aki 
• Hogarnan participante lo wordo pidi 
pa yena un Buki di Gastonan Diario. 


Den e buki aki tur gasto di tur miembro 
di e hogar mester wordo yena pa un 
periodo di 2 siman. 
Teniendo na cuenta e esfuerso cu un 
hogar mester haci p’e encuesta aki, 


CBS a logra bin cu un incentivo pa 
hogarnan participa. Hogarnan cu a 
participa completo na e encuesta aki a 
duna nan number di telefon pa asina 
nan por participa pa gana un incentivo 
cu ta un bon di supermercado na balor 
di Afl.100 


CBS ta anuncia e ganadonan di e di 
cuater y di cinco periodo y alabes ta 
mantene e anonimidad di e hogarnan 
ganado. E 10 hogarnan ganado pa e di 
cuater periodo cu a tuma luga den luna 
di februari 2024 ta parti den e siguiente 
areanan di Aruba: 3 den Noord, 2 den 
Oranjestad, 1 den Santa Cruz, 3 den 
Savaneta y 1 den San Nicolas. 
E 10 hogarnan ganado pa e di cinco 
periodo cu a tuma luga den luna di 


maart 2024 ta parti den e siguiente 
areanan di Aruba: 3 den Noord, 3 den 
Oranjestad, 1 den Santa Cruz, 1 den 
Savaneta y 2 den San Nicolas. 


CBS a tuma contacto cu e hogarnan 
aki pa asina nan por busca nan bon 
di supermercado. Na comienso di Mei 
2024 lo saca e ganadonan di periodo 6. 
Di e manera aki CBS kier sigui incentiva 
hogarnan pa coopera cu e Encuesta di 
Entrada & Gastonan 2023-2024. 


Ganadonan di periodo 4 y 5! 


Encuesta di entrada & gastonan 2023-2024 

DIASABRA dia 27 di April, Aruba a celebra den 
grandi Dia di Rey. E celebracion aki ta en conexion 
cu e fecha natal di Rey Willem Alexander y ta 
wordo celebra tur aña na Aruba den grandi. 


Riba e mainta aki, E comision encarga cu e cele- 
bracion a organisa un bunita evento na unda por 
a presencia un desfile di e diferente gruponan 
di scout, un bunita discurso di presidente di 
Parlamento señor Edgard Vrolijk y entreteni- 
mento di gruponan di baile. Tambe a haci uzo 
di e oportunidad aki pa haci entrega di e premi- 
onan di Felipe B. Tromp. 


Prome Minister a splica cu Aruba, tur aña ta 
celebra Dia di Rey den grandi y ta gradici e 
comision encarga cu e celebracion aki, pa nan 
trabou incansabel pa haci e evento aki, un biaha 
mas uno exitoso. 


Aruba a gosa di un bunita celebracion 
na Wilhelmina Park riba Dia di Rey 

E conferencia di Decada di Oceano 2024, teni na Barcelona for di 
10 te 12 di April, cu participacion di mas di 1,500 participante for 
di 124 pais y mas di 3,000 persona online, a termina cu e presen- 
tacion di e Declaracion di Barcelona. Un ruta clave pa avansa 
iniciativanan oceanico. 
E declaracion ta identifica prioridadnan principal pa amplia 
ciencia y conocemento di oceano, enfatisando e co-diseño y 
co-entrega di ciencia pa trata desafionan importante manera 
contaminacion maritimo y economia sostenibel oceanico. Fuera 
di esaki, a discuti rekisitonan esencial pa infrastructura di ciencia 
di oceano, cu atencion riba uzo di tecnologia avansa pa un uzo 
husto di datonan. E conferencia a cubri diverso tema dirigi na 
promocion di un oceano limpi, saludabel y resiliente; economia 
oceanico cu ta sostenibel y resiliente; oceano sigur y predicibel; 
un oceano interesante y atrayente pa tur hende. 
Den corto e decada di oceano ta un esfuerso global pa promove 
investigacion y maneho sostenibel di lama. E decada ta core entre 
2021 pa 2030 y IOC/UNESCO ta coordina esaki pa Nacionnan 
Uni, ademas esaki a bira e iniciativa di ciencia di oceano mas 
grandi tuma den historia. 


E decada ta consisti di 10 desafio, por ehemplo: Compronde y 
elimina contaminacion maritimo; Proteha y restaura ecosistema 
y biodiversidad; Desaroya un economia di oceano sostenibel y 
equitativo; Desblokea solucionnan di lama pa cambio climatico; 
Aumenta resiliencia di comunidad na peligernan di lama. 
Ta premira cu lo soluciona e 10 desafionan pa 2030. Pa medio di 
diferente programa y proyectonan unda nos lo yega na e 7 resul- 
tadonan di e Decada di Oceano, cu ta describi e oceano/lama cu 
nos kier. 
Relaciona na e 10 desafionan y Dia di Tera 2024, cu tema ‘Planeta 
Contra Plastico’, dr. Marck Oduber di UNESCO Aruba a duna dife- 
rente presentacion na scolnan di UNESCO, relaciona na e desafio 
number 1 di e Decada Oceanico, cu ta ‘Compronde y elimina 
contaminacion maritimo’. E serie di presentacionnan a presidi e 


limpiesa di nos areanan na canto di lama cu a haci limpi diasabra 
20 di April, door di: Scol Basico Pr.Amalia, Scol Basico Hilario 
Angela y EDUCAMPUS. Tur tres scol ta forma parti di e red di 
scolnan di UNESCO. 
Sr. Oduber a representa UNESCO Aruba y IOCARIBE na Barcelona 
Spaña durante e reunion relaciona na e Decada di Oceano cu 
a tuma luga entre 10-12 di April, 2024. IOCARIBE ta e oficina 
regional di IOC/UNESCO. 


UNESCO Aruba ta orguyoso tambe cu Surfside Science di 
Metabolic Aruba, cu ta un iniciativa pa desaroya y duna validez na 
metodonan pa monitoria dato ambiental na costa, awor ta cata- 
loga como un proyecto di e Decada di Oceano. Den Caribe tabata 
tin un falta di proyectonan relaciona na e Decada di Oceano, 
specialmente den Islanan den Desaroyo. 


Pa informacion di e Decada di Oceano por acudi na pagina web 
https://oceandecade.org 


Conferencia di Decada di Oceano 2024 
ta termina cu Declaracion di Barcelona 


Y cu Coastal Clean na Aruba door di Scolnan di UNESCO na Aruba 

TUR 
bishitante 
di 
e 
Open 
Dag 
na 
Marinierskazerne  Savaneta  por a disfruta di 
diferente actividad y demostracionnan durante 
dia.  Nos Cuerpo di Bombero tambe tawata 
presente  pa duna informacion y splica un 
poco mas di nan ekipo di trabou y tambe 
por a admira nan vehiculonan. 
Grandi y chikito por a presencia un demos- 
tracion di un scenario  caminda  un persona 
cu ta keda pega den un auto despues di un 
accidente ta wordo libera door di e  bomb- 
eronan. E bomberonan corta e auto di forma 
strategico pa libera e persona y dunel’e prome 
auxilio.  
Despues a sigui  un  demostracion  con nos 
Cuerpo di Bombero ta combati candela. 
E scenario a cuminsa ora cu un auto a 
pega  candela. Na  yegada di e brand- 
spuit na e sitio,  por a observa cone  bomb- 
eronan  a  controla e situacion y a traha  den 
ekipo pa combati y paga e candela.  
Cuerpo di Bombero ta  sumamente contento 
di por a forma parti di  e exitoso  Open Dag 
di Marinierskazerne  Savaneta  y di por a 
mira  e entusiasmo di e bishitantenan.  E 
bomberonan a haya e oportunidad pa por a 
comparti y demostra na e bishitantenan kico 
tur ta e trabou di nos Cuerpo di Bombero. 


Cuerpo di Bombero Aruba tambe tawata presente 
n’e Open Dag di Marinierskazerne Savaneta 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


AWE 3 di mei lo t’e prome edicion, di ADS Social Nights na 
Museo Historico Aruba, miho conoci como Fort Zoutman & 
Willem III Toren, na playa. 


Diabierna awor nos lo ofrece un tayer di Bachata y un demos- 
tracion di Kizomba Community Aruba. DJ Anthony y DJ 
Jarzino lo zorg pa tur hende baila non-stop. Lo tin arte local, 
snack local, cerbes local, sonrisa local y alegria local, pa 
nos bishitantenan disfruta di un anochi tropical, Caribense 
unda lo tin Salsa, Bachata, Merengue, Kizomba, Bailable, 
Son Montuno y mucho mas. 


Tur Diamars Fort Zoutman tin Bon Bini Festival pa ofrece nos 
turista algo di nos cultura, tradicion y historia. Cu baile nos 
kier mustra nos comunidad diversica cu ta uno uni. 


Cu evento aki nos kier recauda fondo pa Stichting BailAruba, 
por desaroya programanan pa nos mayornan, muchanan y 
esnan visualmente incapacita. 


Pa mas informacion 592-2166 


Aruba Dance Studios ta orguyoso pa anuncia 


Un iniciativa nobo pa 
trece baile na un luga 
iconico y unico na Aruba 

DOS grupo di empleado y funcionario di directiva na DIMAS, 
a ricibi for di director di Scol di Idioma Yolanda Croes, 
nan diploma ‘Juridisch Nederlands’ y ‘Technisch Spaans’. 
Docentenan pa e cursonan aki tabata pa e parti Hulandes 
Sra. drs. Lelicia Tromp y p’e parti huridico abogado Sra. mr. 
Désirée Croes. E curso ‘Technisch Spaans’ tabata den man di 
docente Sra. Gilienne Vrolijk. Ambos curso tabata riba nivel 
di B2 y C1 segun Marco Comun Europeo di Referencia pa 
idioma (MCER). MCER ta un marco internacional pa describi 
competencianan linguistico riba nivel A1+2 (Principiante) 
B1 + B2 (Intermedio) y C 1+2 Avansa. 


Den ambos curso algun graduado a sobresali y a gradua “With 
Honors”, locual ta nifica cu un promedio di 9. Pa Juridisch 
Nederlands a ricibi nan diploma: Shjirma Lampe-Croes, 
Iveline Jansen, Jennifer Paula, Sandy Soekandar, Eduard Vos 
(With Honors y miho graduado overall) Gwendolyn Maduro 
y Benjamin Dijkhoff (With Honors), Benjamin Frans (C-1 & 
With Honors), Miriam Maduro, Marilyn Wout (C-1 & with 
Honors). Rios v/d Linden Louisa y Lina Habboub a sigui e 
curso Hulandes Basico Online cu bon resultado. 


P’e curso Technisch Spaans B2, a gradua Ingrid Carrasquero, 


Christiaan Dammers, Benjamin Dijkhoff, Benjamin Frans, 
Jacqueline Harewood, Lina Habboub Homsi, Iveline Jansen, 
Miriam Maduro, Stanley Orman, Sandy Soekandar, Eduard 
Vos y Rios v/d Linden Louisa (Nivel C1 - with Honors). 


Pabien na tur graduado cu nan bunita resultado. Scol di 
Idioma ta felicita gerente di DIMAS pa nan vision y diligencia 
den upgrading di nan personal. Riba e potretnan por aprecia 
e graduadonan den compania di nan director, Sra. Kathleen 
Ruiz-Paskel, director suplente Sra. Monique van Wilgen y 
Gerente di HR Sra. Shjirma Lampe-Croes. 


Scol di idioma ta entrega diploma na DIMAS 

Sinceramente, Pastor Marcel Balootje 


Fortaleza pa Famia 


ILUSION ta un pensamento cu e enemigo ta pone den 
mente di hende pa desvia nan for di e berdad, y laga nan 
pensa cosnan cu Dios no ta aproba, y reta Dios pa medio 
di orguyo y arogancia. 


Ora ilusion no wordo logra e comberti su mes den desi- 
lusion. Pasobra tur locual Dios a bisa ta berdad y no ta 
cambia, y asina un hende ta bay contra e berdad di Dios 
e ta biba di ilusion. Señor a duna e mandato pa lanta un 
comunidad di fe y no di ilusion, e palabra mester wordo 
predica pa tur hende por sa cu ta pa gracia nos tur ta 
salba pa medio di fe. 


Tur hende mester sa cu Cristo Hesus ta e unico caminda 
di berdad y bida y ningun hende no por yega cerca e Tata 
sino ta pa medio di Cristo Hesus. Bo no por ricibi salba- 
cion sino ta pa medio di Cristo Hesus. Ningun hende no 
por cambia e fundeshinan di norma, balor y santidad esta- 
bleci pa Dios, mundo por cambia, pero e palabra di Dios 
nunca lo cambia. 


Nos Señor Hesus a papia un palabra cu nos no por lubida 
Juan 17:17 - Santifica nan den e berdad, bo palabra ta e 
berdad. Esey ta nifica cu e palabra di Dios mester ta mas 
importante pa nos cu locual hende ta bisa. 


Romanonan ta papia cla bisando: Pasobra door di gracia 
duna na mi, mi ta bisa cada un di boso, pa no pensa mas 
halto di su mes, cu e mester pensa: ma mas bien pensa di 
su mes cu sano huicio di acuerdo cu e midi di Fe, cu Dios 
a duna. 


Tin hopi trosedor di palabra di Dios cu ta yena hende cu 
ilusion, enbes di bisa nan e berdad, pero tin cosnan cu 
hende mester sa y no lubida, cu sin pas y sin santidad 
ningun hende lo mira Dios. 


No tin crecemento sino tin arepentimento, pasobra Dios 
conoce cada curason y cada pensamento, y asina ningun 
hende por haci bofon di Dios. Pasobra tur cu ta naci di Dios 
ta vence mundo, y esaki ta e victoria cu a vence mundo, 
nos fe. 


Enemigo lo haci tur locual ta posibel, pa Fe di hende, 
tambalia y kere den cosnan cu no ta existi, tambalia y reta 
Dios, y cay den desilusion. 


Pasobra den 2 Thesalonisensenan 1: 9-12 e palabra di 
Dios ta bisa lo siguiente:Y cu tur e engaño y inikidad pa 
esnan cu ta perese, pasobra nan no a acepta e amor pa e 
berdad, pa nan por wordo salba. Y pa e motibo aki Dios lo 
manda riba nan un influencia di eror, pa nan kere mentira. 
Pa nan tur wordo husga, kendenan no a kere e berdad, ma 
a hiba gusto den e maldad, 


Locual ta para skirbi ta locual ta wordo ripiti den Galationan 
5:19-21 y 1 Corintionan 6:9 y Romanonan 1:18-32. Tur 
esaki y mas ta pa preveni hende di wordo desilusiona. 


Pasobra Dios a stima mundo asina tanto, cu E a duna su 
Yiu unigenito, pa ken cu kere den Dj’E no bay perdi, ma 
tin bida eterno. Tur hende cu no acepta esaki, ta cay den 
desilusion, pasobra nan no a acepta e amor di Dios, nan 
a rechasa e plan di salbacion cu Dios a manda pa henter 
mundo. 


Nos mester ta masha cauteloso cu esaki, pa asina guia 
nos cas y nos famia den e caminda di Dios. Ta momento 
pa nos drenta den oracion, y pidi Dios su misericordia pa 
henter mundo. 


No biba di ilusion, laga nos fe ta ancra den Cristo Hesus 

Lagrima y flornan por seca, su recuerdonan y tur 
loke el a haci y significa pa nos lo keda graba pa 
semper den nos mente y curason. 
‘Cerca Dios mi alma ta na paz, ta di DJ’E mi 
salbacion ta bin’ - Salmo 62:1 


Cu dolor na nos curason, nos ta participa 
fayecimento di nos ser stima: 


Irma Winterdaal-Angela 
Cariñosamente yama ”Nani” 
*17-09-1934 - †30-04-2024 


Acto di entiero lo wordo anuncia despues 


Gradicimento y invitacion 


Di profundo di nos curason nos ta gradisi tur 
hende cu di un of otro manera a mustra atencion, 
amor y cariño durante bida, fayesimento y 
despedida di nos defunto stima: 
Boso muestra di atencion ta di gran sosten pa nos. 
Sr. Candido 
Jacobo Angela 
Mihor conosi como “Coby of Cobito” 


Un danki na un y tur cu a manda carchi, 
Whatsapp, mensahe riba Facebook, e-mail y 
a hasi yamadanan telefonico. Boso muestra di 
atencion ta di gran sosten pa nos. 


Un danki special na e verzorgersnan di Welthuis 
Buytenhaghe. 


Tambe na Aurora Funeral Home pa cu su bon 
servicio y atencion. 


Alabes ta invita tur famia, amigo y conosirnan pa 
3 santo sacrificio di misa cu lo tuma lugar na Misa 
Inmaculada Concepcion na Sta Cruz: 
Diahuebs 2 di mei 2024 pa 7or di anochi 
Diasabra 4 di mei 2024 pa 7or di anochi 
Diamars 7 di mei 2024 pa 7or di anochi 


Cu nos defunto stima sosega na paz den reino di 
Señor. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina 
den tur buniteza. 
Autor: Cado Wever. 


Cu inmenso dolor na nos curason, nos ta anuncia 
fayecimento di nos ser stima: 
Lurbia Maria Maduro 
Cariñosamente yama 
“Lulu of Mamita” 
*11-12-1927 - †27-04-2024 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima: 
Libia Maria Lampe-Croes 
Cariñosamente yama “Machi Libia” 
*29-09-1931 - †26-04-2024 


Acto di entiero lo wordo anuncia despues 

Mi karnénan ta tende Mi bos, 
i Mi konosé nan, i nan ta siguiMi; 
i Mi ta duna nan bida etèrno, i nan lo no peresé 
nunka; i ni un hende 
lo no ranka nan for di Mi man. 
Mi Tata, Kende a dunaMi nan, 
ta mas grandi ku tur; i ni un hende no por ranka 
nan for di man di Mi Tata. 
Juan 10: 27-29 


Glenn F. de Windt 
*19-12-1965 - †28-04-2024 


Acto di despedida lo wordo anuncia despues 


“Dios ta amor y esun cu ta biba cu amor 
ta keda den Dios. 1 Huan 4, 16 
Maske mi no ta na e mundo aki, 
tur dia lo mi ta banda di boso curason, 
mi por stens di loke Señor ta haci” Salmo 33 


Cu inmenso dolor na nos curason, pero conforme cu 
Dios Su Boluntad, nos ta participa fayecimento di nos 
mama, wela y bisawela stima: 


Annie Brete-Dirksz 
Mihor conoci como “Annie” 
*06 mei 1930 - † 26 april 2024 


Na nomber di su: 
Esposo stima: 
†Antonio Brete 


Yiu nan stima: 
Teofilo Brete y Rober Restrepo Herrera 
Maria Brete y yiu nan 
†Icho Brete 
Silo Brete y Esposa Flora Brete-Arends y yiu nan 
Erica Orman-Brete y Esposo James y yiu nan 
Roy Brete y Esposa Reina Brete-Boekhoudt y yiu nan 
Natalia (Sita) y †Esposo Benedict Nisbet Brete 
Linda Brete y yiu nan 
Jose Brete 


Nieto nan stima: 
Liliana 
Carlos y Cathy 
Silienne, Sirla, 
Jane y Ryan 
Haime y Angele 
Roderick y Dayanira 
Roxienne y Jonovan 
Eunice y Yakari 
Priscylla y Janine 


Bisanieto nan stima: 
Kaylee, Xhaidon, Riandra, Zeena, Negan, Zane. 


Rumannan: 
†Juancito Angela y †Julianita y yiu nan 
†Pichi Kock y †Marianita y yiu nan 
†Maria Giel y †Mauricio y yiu nan 
Sebastiana Thiel y †Jose y yiu nan 
†Feliz Kock y †Romana y yiu nan 
Nene Kock y †Florita y yiu nan 
Padu Kock y Ida y yiu 
Eloiza Koolman y †Buchi y yiu nan 
Rita Kock y yiu nan 
Su swa y cuña nan: 
†Tarcisio Brete y †Isabel Fernandez y yiu nan 
†Agnes y †Juan Falconi y yiu nan 
Sabina y †Mencho Danies y yiu nan 
Teresita y †Gregorio Danies y yiu nan 
†Benny y Filomena Brete-Figaroa y yiu nan 
†Nora y † Victoriano Willems y yiu nan 
Catharina y Hubert Lampe y yiu nan 
Ihanan, comer y compernan, suegro y suegra nan, tur su 
bon bisiñanan, amigo y amiga nan di cas, conocirnan, 
tur esnan cu a stime. 


Ex Miembro activo di Legion di Maria di Tanki Leendert. 
Demas famia nan: 
Brete, Dirksz, Vrolijk, Dabian, Restrepo Herrera, Carrera, 
Arends, Orman, Boekhoudt, Nisbet, Semeleer, Kock, 
Angela, Thiel, Giel, Koolman, Sherwood, Thielman, 
Falconi, Danies, Figaroa, Willems, Lampe, Van der Linde, 
Robles, Croes, Henrich Falcon, Rosel, Gabriel Torres, 
Nicolaas, Jacopucci, Donata, Dijkhoff, Kelly, Helder. 


Nos disculpa si den nos tristesa nos por a lubida un of 
otro familiar. 


Ta invita pa e acto di entiero cu lo tuma luga diabierna, 
3 di mei 2024. E restonan di nos defunto stima “Annie” lo 
ta reposa di 2:00 pm pa 4:00 pm den misa San Francisco 
di Asis Pro-Cathedral y despues lo sali pa Santana 
Catolico di playa. 


Nos disculpa cu despues di entiero nos no por ricibi 
bishita di condolencia na cas. 


“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, 
mi por stens di loke Señor ta hasi”. - Salmo 33 


Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
kerido casa, tata, welo, bisawelo y tatarawelo stima: 
Felix Enrique Willems 
Mihor conoci como: 
“ Eric”, “Agu”, “Cachan”, “Jerry” 
*15-07-1935 – †21-04-2024 


Na nomber di su: 
Casa Stima: 
Maria Paulina Willems-Donata 


Yiunan stima: 
Erica y Stewart Salomon-Willems 
Judith y Eric Salomon-Willems 
†Felix Willems y famia 
Marjorie Willems y †Humphrey Flanegin 
Jane Willems 
†Suzanne Willems 
†Eri Willems 
†Jerry Willems 
Ilsen Willems y Gilbert de Cuba Elvis Willems y Lourdes 
Croes 
Sandra y Elton Maduro-Willems 


Mayornan: 
†Chalie Maduro y †Clemencia Willems 


Rumannan: 
†Ursula Centeno-Willems y famia, †Evelina Centeno- 
Willems y famia, †Mario Willems y Famia, †Nasario 
Willems y famia, Seferino Willems y famia, Poli Willems 


Nieto(a)nan: 
Suyenne, Jaymir, Aldrin, Yalejandra, Bruce, Nadia, 
Jurick, Nolan, Marylaine, †Chantal, Ilsienne, Taryn, 
Tyron, Elvin, Elgonne 


Bisanieto(a)nan: 
Sunuelly, Johnue, Naychenne, Naychonne, 
Nayronne, Oshwald, Brandon, Bruceleen, Zi-ön, Ziah, 
Sage, Jayrienne, Xiquion, Richlaine, Riondrick 


Tataranieto y Tataranietanan: 
Xyleena, Xyriëlle, Xyenna, Chrisdevion 


Swa y cuñanan: 
†Nora Dania-Donata y famia, Aurita y Martin Croes- 
Donata, Vencita y †Chu Perez-Donata y famia, 
Chico y Ineke Donata-van de Kooy y famia, †Janjo 
Donata y famia, Theresita y Harold Odor y famia 


Suegro(a)nan, madrina y padrino nan, primo(a)nan, 
subrino(a)nan, amigo y conocirnan. 


Ayudante: Lies, Dr. Gonzalez y Dr. Anthony. 


Demas famianan: 
Willems, Donata, Salomon, Maduro, Dania, Croes, 
Perez, van de Kooy, Luidens, Jansen, v/d Biezen, 
Centeno, Ras, Camara, Eduarda, Simon, Tromp, 
Dundas, Orman, Cordero, Abdul, de Mei, Romano, 
Geerman, Rijke, Flanegin, Godoy, Silonero, Winklaar, 
de Olde, Yarzagaray, Peña, de Cuba, Webb, 
Ramon, Valdez, Williams, Leyba, Vrolijk, Oduber, 
Petrocchi 


Demas famianan na Hulanda, USA, Sto. Domingo 


Nos ta pidi nos disculpa si den nos tristesa nos por a 
lubida algun persona of famia. 


Ta invita demas famia, amigo(a)nan y conocirnan 
pa asisti na e acto di entiero cual lo tuma lugar 
Diabierna 3 di mei 2024 di 2or pa 4or di atardi na 
misa Inmaculada Concepcion na Santa Cruz. 


Despues lo sali pa santana catolico di Santa Cruz. 


Despues di entiero nos no por ricibi bishita di 
condolencia na cas 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Virginia Antoine 
Cariñosamente yama: ”Pito” 


Ta invita tur famia, amigo y conocirnan pa asisti 
na e acto di condolencia cu ta tuma lugar 
Diabierna 3 di mei 2024 for di 7’or pa 9’or pm na 
Aurora Funeral Home. 


Acto di entiero lo tuma lugar Diasabra 4 di mei 
2024 na Aurora Funeral Home di 2 pm pa 4 pm y 
despues lo Sali bai pa santana central na Sabana 
basora. 


Nos ta lamenta cu despues di entiero nos no ta 
ricibi bishita di condolencia na cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu profunfo tristeza na nos curazon nos ta 
anuncia fayecimento di: 


Luis Alexis Torres Boya 
Mihor conoci como: “Papi Alex” 
*20-11-1969 - †28-04-2024 


Ta invita tur famia, amigo y conocirnan pa asisti 
na e acto di condolencia cu ta tuma lugar 
Diasabra 4 di mei 2024 for di 7’or pa 9’or pm na 
Aurora Funeral Home. 


Cremashon lo tuma lugar den seno familiar. 


